Aleksandr Dvornikov

Aleksander Vladimirovitsj Dvornikov (russisk: Александр Владимирович Дворников; født 22. august 1961 i Ussurijsk i Primorskij kraj i RSFSR i Sovjetunionen) er en russisk general og Helt av Den russiske føderasjon. Han er fra april 2022 øverste sjef for de russiske styrker i krigen mot Ukraina.

Biografi
Dvornikov har vært kommandant på regimentsnivå siden 2000, først i Moskva militærdistrikt, deretter i Nord-Kaukasus militærdistrikt til 2003, der han sannsynligvis deltok i Den andre Tsjetsjenia-krigen. Han ledet de russiske styrkene i Syria fra den offisielle intervensjonen i september 2015 til juli 2016. I hans periode gjennomførte det russiske flyvåpenet mer enn  angrep. Det muliggjorde gjenvinning av mer enn 400 bosettinger, inklusive Palmyra.

Etter de omfattende russiske bombeangrepene mot sivile områder på hans ordre under den andre Tsjetsjeniakrigen ble han omtalt som «slakteren».  Under hans kommando ødela russiske styrker byen Groznyj, blant annet ved hjelp av klasebomber.  Også i Syria ble han kjent for å lede omfattende angrep mot sivile og er blitt anklaget for krigsforbrytelser, blant annet under bombingen av Aleppo.  Den tidligere amerikanske admiralen James Stavridis har fortalt at Dvornikov har vært involvert i tortursentre, systematisk voldtekt og nervegift.

Fra september 2016 ledet han Det søndre militærdistriktet, og hadde dermed ansvaret for den sørlige fronten ved Russlands invasjon av Ukraina 2022. 23. juni 2020 ble han utnevnt til armégeneral som er nesthøyeste grad i Russlands militære hierarki, etter Valerij Gerasimov. Da Vladimir Putin i april 2022 reduserte invasjonen til de sørlige områdene, ble Dvornikov utnevnt til øverste sjef for krigshandlingene. I oktober samme år ble Sergej Surovikin utnevnt til sjef for krigshandlingene, uten at det ble nevnt hvem han erstattet.

Referanser

Eksterne lenker 
 

Russiske generaler
russiske militære fra den russisk-ukrainske krig
personer fra Primorskij kraj